钦定古今图书集成/明伦汇编/氏族典/第395卷 > 李仲略
## 钦定古今图书集成/明伦汇编/氏族典/第395卷 > 李仲略

按《金史李晏传》：“晏子仲略，字简之，登大定十九年词
赋进士第，调代州五台主簿，转韩州军事判官，迁泽
州晋城令，补尚书省令史，除翰林修撰，兼太常博士，
改授左司都事，转员外郎，以亲病求侍，特授泽州刺
史。起为户部郎中，俄授翰林直学士，改吏部郎中，迁
侍郎。未几，授山东东西路按察使。泰和五年卒。”